title: "B\u00fc\u00fcrerei"
text: "B\u00fc\u00fcrerei as di wichtagst primeer wiartskapstwiig. Diar hiar uk jacht an faskerei tu. Di primeer wiartskapstwiig fersuragt a minsken m\u00e4 plaanten an diarten.\n\nB\u00fc\u00fcrerei as di \u00e4\u00e4lst wiartskapstwiig faan a minsken. Hi woort \u00fc\u00fcb 48.827.330 km\u00b2 bedrewen, det san sowat 9,6 % faan't eerdflaak. An sodenang amanbi en traaden faan't lun \u00fc\u00fcb a eerd. Faan a b\u00fc\u00fcrerei hinge weder flook \u00f6\u00f6der wiartskapstwiigen uf.\n\nB\u00fc\u00fcrerei woort daalang ei bluas bi en b\u00fc\u00fcr liard, man diar san uk flook huuchskuulen m\u00e4 befaadet. Jo werke \u00fc\u00fcb det fial faan't agrarwedenskap.\n\nIindialang \nDet produktjuun faan b\u00fc\u00fcren h\u00e4\u00e4 f\u00f6\u00f6raal m\u00e4 tau twiigen tu dun:\n Plaantenbau: Det as \u00e4\u00e4krin, guardbau of winb\u00fc\u00fcrin\n Tiirproduktjuun: Det as miast \u00fc\u00fcb \u00e4\u00e4n slach tiiren \u00fctjracht: beesten, swin, sjep, f\u00f6gel of fask.\n\nHuar di gr\u00fcnj det tul\u00e4\u00e4t, woort miast \u00e4\u00e4kert, huar\u00f6\u00f6ders leewer tiiren h\u00e4\u00e4len. Uun Sjiisklun jaft at daalang knaap noch b\u00fc\u00fcrsteeden, huar ales m\u00e4en\u00f6\u00f6der maaget woort.\n\nLuke uk diar\n\nFutnuuten"